**Ministru kabineta rīkojuma projekta "Par Tirgus uzraudzības padomi" sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots pamatojoties uz Preču un pakalpojumu drošuma likuma 11.panta otro daļu un Ministru kabineta 2014.gada 9.novembra noteikumiem Nr.911 “Tirgus uzraudzības padomes nolikums” . |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Ministru kabineta 2004.gada 9.novembra noteikumu Nr.911 „Tirgus uzraudzības padomes nolikums” (turpmāk – Tirgus uzraudzības padomes nolikums) 1.punktu Tirgus uzraudzības padome ir konsultatīva institūcija, kuras mērķis ir nodrošināt informācijas un viedokļu apmaiņu starp tirgus uzraudzības iestādēm. Noteikumu 6.punktā ir noteikts, ka Tirgus uzraudzības padomes sastāvā ir pa vienam pilnvarotam pārstāvim no ministrijām un to padotībā esošajām tirgus uzraudzības iestādēm. Ņemot vērā, ka notikušas valsts iestāžu reorganizācijas, š.g. 12.jūnijā spēkā stājās Grozījumi Ministru kabineta 2004.gada 9.novembra noteikumos Nr.911 "Tirgus uzraudzības padomes nolikums" precizējot uzraudzības iestāžu nosaukumus un papildinot Tirgus uzraudzības padomes sastāvu ar jaunu iestāžu dalību. Atbilstoši grozījumiem Tirgus uzraudzības padomes nolikumā nepieciešams precizēt arī Ministru kabineta 2010.gada 27.maija rīkojumu Nr.293 “Par tirgus uzraudzības padomi”, aktualizējot Tirgus uzraudzības padomē esošos pārstāvjus.  |
| 3. | Projekta izstrādē iesaistītās institūcijas | Saskaņā ar Ministru kabineta kārtības ruļļa 73.6. un 111.6.apakšpunktos noteikto, ar rīkojuma projektu noteiktais Tirgus uzraudzības padomes sastāvs saskaņots ar visām iesaistītajām institūcijām- Veselības ministriju, Labklājības ministriju, Zemkopības ministriju, Vides aizsardzības un reģionālās attīstības ministriju, Iekšlietu ministriju, Patērētāju tiesību aizsardzības centru, Valsts ieņēmumu dienesta Muitas pārvaldi, Valsts ieņēmumu dienesta Nodokļu kontroles pārvaldi, Pārtikas un veterināro dienestu, Valsts augu aizsardzības dienestu, Veselības inspekciju, Nacionālo veselības dienestu, Valsts darba inspekciju, Valsts vides dienestu, Valsts tehniskās uzraudzības aģentūru, valsts sabiedrību ar ierobežotu atbildību „Latvijas proves birojs” un Valsts policiju. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz tirgus uzraudzības un kontroles iestāžu pārstāvjiem, kas darbojas Tirgus uzraudzības padomē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Veselības ministrija, Labklājības ministrija, Zemkopības ministrija, Vides aizsardzības un reģionālās attīstības ministrija, Patērētāju tiesību aizsardzības centrs, Valsts ieņēmumu dienests Muitas pārvalde, Valsts ieņēmumu dienesta Nodokļu kontroles pārvalde, Pārtikas un veterinārais dienests, Valsts augu aizsardzības dienests, Veselības inspekcija, Nacionālais veselības dienests, Valsts darba inspekcija, Valsts vides dienests, Valsts tehniskās uzraudzības aģentūra un valsts sabiedrība ar ierobežotu atbildību „Latvijas proves birojs”, Valsts policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III, IV, V, VI sadaļa – projekts šīs jomas neskar.*

Ekonomikas ministre D.Reizniece-Ozola

Vīza:

Valsts sekretārs R.Beinarovičs

06.08.2015 12:00

D.Ločmele, 67013107

Dana.Locmele@em.gov.lv